Notum sit fidelibus cunctis infra matris sanctæ Dei æcclesie gremium degentibus, presentibus scilicet et futuris, quod ego Stephanus miles, cognomento Peilagais, hominem cujusdam juris Sancti Petri nomine Tetbaldum calumpnians, qui mihi jure proprio debebatur, volebam mihi jure perpetuo subici. Unde me recognoscens in hoc reum factum, veni ad dominum ejus qui ei preerat ex obedientia sibi commissa, et reddens illum sibi, partim ob meorum remissionem peccatorum, partim acceptis ab eo pecuniis, beatis apostolis Petro et Paulo omnino perpetualiter delegavi. S. Gisleberti prepositi. S. Clementis, fratris sui. S. Rainaldi.